**Tótkomlós Város Önkormányzata Képviselő-testületének**

**7/2011. (IV. 19.) önkormányzati rendelete**

**Tótkomlós Város Önkormányzata 2010. évi költségvetésének zárszámadásáról**

Tótkomlós Város Önkormányzatának Képviselő-testülete a helyi önkormányzatokról szóló 1990. évi LXV. törvény 16. § (1) bekezdésében és az államháztartásról szóló 1992. évi XXXVIII. törvény 82. §-ában kapott felhatalmazás alapján, a Magyar Köztársaság Alkotmányáról szóló 1949. évi XX. törvény 44/A. § (1) bekezdés *b)-c)*  pontjaiban és az 1990. évi LXV. törvény 10. § (1) bekezdés *d)* pontjában foglalt feladatkörében eljárva az alábbi rendeletet alkotja:

**1. §**

Tótkomlós Város Önkormányzatának Képviselő-testülete (a továbbiakban: képviselő-testület) a 2010. évi költségvetés végrehajtásáról szóló zárszámadást

1.582.957 E Ft bevétellel

1.584.571 E Ft kiadással

jóváhagyja.

**2. §**

(1) Tótkomlós Város Önkormányzatának (a továbbiakban: önkormányzat) mérlegszerűen bemutatott bevételeit, kiadásait önkormányzati szinten az *1. mellékletben* foglaltaknak megfelelően fogadja el.

(2) A bevételek részletezését költségvetési címenként, szakfeladatonként a *2. melléklet*, a működési bevételek részletezését a *3. melléklet*, a normatív állami hozzájárulás, a kötött felhasználású normatív támogatások, az SZJA jövedelemkülönbség mérséklés, valamint a központosított előirányzatok és egyéb kötött felhasználású támogatások elszámolását *9. melléklet* szerint fogadja el.

(3) A kiadások intézményenkénti, szakfeladatonkénti, költségvetési címenkénti, ezen belül kiemelt előirányzatonkénti részletezését a *4. melléklet* szerint hagyja jóvá.

(4) A pénzeszköz átadás, egyéb támogatásokat; a Támogatásértékű működési kiadásokat; valamint az Ellátottak juttatásainak részletezését az *5. melléklet*, a civil szervezetek támogatását szervezetenként a *6. melléklet* szerint hagyja jóvá.

(5) A társadalmi és szociálpolitikai juttatásokat a *7. melléklet* szerint fogadja el.

(6) A felhalmozási bevételeket és kiadásokat célonként a *8. melléklet* tartalmazza, melyet az alábbi részletezésben hagyja jóvá a képviselő-testület:

Összes felhalmozási bevétel 493.963 E Ft

Összes felhalmozási kiadás 463.286 E Ft

**3. §**

(1) A Képviselő-testület az önkormányzat tárgyévi **költségvetési pénzmaradványát** a *10. mellékletben* foglaltak szerint

**17.470 E Ft**

összeggel hagyja jóvá.

(2) Ebből:

a) a Polgármesteri Hivatal (részben önálló intézményekkel együtt)

pénzmaradványa 15.111 E Ft

b) a J. J. Általános Iskola és Gimnázium pénzmaradványa 2.359 E Ft

**4. §**

(1) A Szlovák Önkormányzat 24/2011. (IV. 12.) határozatával elfogadott zárszámadását

1.548 E Ft teljesített bevétellel

1.548 E Ft teljesített kiadással

hagyja jóvá a képviselő-testület a rendelet *11. melléklete* szerint.

(2) A Cigány Kisebbségi Önkormányzat 3/2011. (IV. 12.) határozatával elfogadott zárszámadását

1.002 E Ft teljesített bevétellel

1.002 E Ft teljesített kiadással

hagyja jóvá a képviselő-testület a rendelet *12. melléklete* szerint.

(3) A Tótkomlós és térsége állati hulladék-kezelési Önkormányzati Társulás a 7/2011. (IV. 12.) határozatával elfogadott zárszámadását

15.966 E Ft teljesített bevétellel

14.327 E Ft teljesített kiadással

1.285 E Ft pénzmaradvánnyal

hagyja jóvá a Képviselő-testület a rendelet *13. melléklete* szerint.

**5. §**

A képviselő-testület az önkormányzat ténylegesen foglalkoztatott létszámadatait a *14. melléklet* szerint fogadja el.

**6. §**

(1) A *15. melléklet* tájékoztató jelleggel tartalmazza az önkormányzat 2010. évi működési és felhalmozási célú bevételeinek és kiadásainak alakulását.

(2) Az önkormányzat által kivetett helyi adók és átengedett központi adók 2010. évi kivetését és beszedését tájékoztató jelleggel a *18. melléklet* tartalmazza.

**7. §**

A képviselő-testület az önkormányzat 2010. év december 31-ei állapot szerinti vagyonát a *19. mellékletben* részletezettek szerint fogadja el az önállóan gazdálkodó intézmények mérlegadatai, valamint a vagyonleltár alapján.

**8. §**

(1) Az Európai Unió által nyújtott támogatással megvalósuló projekteket, valamint az önkormányzaton kívül megvalósult projektekhez való hozzájárulás pénzügyi elszámolását a *16. melléklet* szerint hagyja jóvá a képviselő-testület.

(2) Az önkormányzat többéves kihatással járó döntésekből származó kötelezettségek célonkénti alakulását a *17. melléklet* szerint fogadja el a képviselő-testület.

**9. §**

Az önkormányzat 2010. évi egyszerűsített mérlegét, egyszerűsített éves pénzforgalmi jelentését, egyszerűsített pénzmaradvány-kimutatását, valamint az egyszerűsített vállalkozási maradvány-kimutatását a *20. mellékletben* foglaltak szerint hagyja jóvá a képviselő-testület.

**10. §**

A képviselő-testület az önkormányzat által adott közvetett támogatások összegét az alábbiak szerint hagyja jóvá:

kommunális adókedvezmény 2.266.930.- Ft

**11. §**

Ez a rendelet a kihirdetés napján lép hatályba.

dr. Garay Rita Szabados Zoltán

polgármester jegyző

*Ezen rendelet 2011. április 19-én kihirdetése megtörtént.*

*Szabados Zoltán jegyző*